10. การควบคุมภายใน

บริษัทได้ให้ความสำคัญต่อระบบควบคุมภายในเป็นอย่างยิ่ง
เพื่อเป็นการป้องกันความเสียหายที่จะเกิดขึ้นกับบริษัทโดยรวม บริษัทได้กำหนดเป้าหมาย
แผนการดำเนินงาน เพื่อเป็นแนวทางในการปฏิบัติงานและสามารถวัดผลได้
มีการจัดโครงสร้างองค์กร ที่จะช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยมีการจัดแบ่งสายงาน โดยมีประธานกรรมการบริหารเป็นผู้รับผิดชอบดูแล
มีการจัดทำนโยบายและระเบียบวิธีปฏิบัติงานไว้เป็นลายลักษณ์อักษร มีระบบการจัดการฝึกอบรม
ให้ความรู้ ทักษะในการปฏิบัติงานแก่พนักงาน
เพื่อให้พนักงานได้เกิดความเข้าใจและสามารถปฏิบัติได้อย่างถูกต้องและมีประสิทธิภาพ
ทั้งยังจัดให้มีคู่มือพนักงาน กำหนดระเบียบวินัยของพนักงาน จรรยาบรรณในวิชาชีพ
ทั้งนี้เพื่อให้การปฏิบัติงานของพนักงานมีประสิทธิ ภาพสูงสุด โปร่งใสในการปฏิบัติงาน
การบริหารที่มีคุณภาพ โดยคำนึงถึงความเป็นธรรมต่อลูกค้า ผู้ถือหุ้น พนักงาน และสังคมโดยรวม

นอกจากนี้บริษัทยังมีคณะกรรมการตรวจสอบ ทำหน้าที่พิจารณาความเพียงพอ
ของระบบควบคุมภายในของบริษัท โดยทบทวนงานของฝ่ายตรวจสอบภายใน
และผู้สอบบัญชีรับอนุญาตให้ปฏิบัติอย่างต่อเนื่อง เพื่อติดตามการดำเนินงานของบริษัท
พิจารณาทบทวนประสิทธิผลในการควบคุมการปฏิบัติงานภายในของบริษัทในด้านต่างๆ อย่างต่อเนื่อง

สาระสำคัญของระบบควบคุมภายในของบริษัทที่ได้กำหนดไว้ ดังนี้

1. บริษัทได้ให้ความสำคัญต่อการบริหารและจัดการความเสี่ยง
โดยฝ่ายบริหารเป็นผู้วิเคราะห์และประเมินความเสี่ยงให้แต่ละฝ่ายงานทราบถึงวัตถุประสงค์
นโยบายและการจัดการความ เสี่ยงไว้อย่างชัดเจน ทั้งนี้เพื่อให้ฝ่ายต่างๆ
ใช้เป็นแนวทางในการประเมินจุดเสี่ยง การระบุประเภทความเสี่ยง การวัดความเสี่ยง การควบคุม
การลดความเสี่ยง รวมทั้งติดตามและประเมินผล
เพื่อให้บริษัทสามารถบริหารความเสี่ยงได้อย่างมีประสิทธิภาพยิ่งขึ้น

2. บริษัทได้กำหนดภาระหน้าที่ อำนาจการดำเนินการของผู้บริหาร ผู้ปฏิบัติงาน ไว้เป็น
ลายลักษณ์อักษรอย่างชัดเจน มีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน เพื่อให้เกิดการตรวจสอบกันอย่างเหมาะสม
ทั้งยังทำให้เกิดความโปร่งใสในการปฏิบัติงานและป้องกันการกระทำที่ไม่สุจริต
กำหนดขั้นตอนการปฏิบัติงานในแต่ละธุรกรรม โดยคำนึงถึงผลประโยชน์ของบริษัทเป็นหลัก

3. บริษัทได้เล็งเห็นถึงความสำคัญในการพัฒนาระบบสารสนเทศ
เพื่อให้ข้อมูลของบริษัทมีความถูกต้องสมบูรณ์ ทันสมัย และมีข้อมูลอย่างเพียงพอ
ต่อการตัดสินใจของผู้บริหารและคณะ กรรมการบริษัท

4. บริษัทได้ติดตามผลการดำเนินงาน เปรียบเทียบกับเป้าหมายที่กำหนดไว้ เป็นประจำทุก ไตรมาส
ในกรณีที่ผลดำเนินงานต่างจากเป้าหมายที่ได้กำหนดไว้อย่างมีนัยสำคัญ
ทางผู้บริหารจะดำเนินการตรวจสอบหาสาเหตุที่ทำให้ผลการดำเนินงานต่ำกว่าเป้าหมาย
และจัดทำข้อเสนอแนะและแนวทางแก้ไข เพื่อรายงานให้คณะกรรมการบริษัททราบต่อไป

คณะกรรมการบริษัทมีความเห็นว่า
ถึงแม้ว่าระบบการควบคุมภายในของบริษัทมีความเพียงพอและเหมาะสมกับการดำเนินธุรกิจ
สามารถป้องกันไม่ให้เกิดความเสียหาย บริษัทยังให้ความ สำคัญต่อข้อเสนอแนะ ข้อคิดเห็น
ทั้งจากผู้สอบบัญชี และคณะกรรมการตรวจสอบ เพื่อพัฒนาระบบการควบคุมภายใน
การควบคุมการปฏิบัติงาน การบริหารจัดการความเสี่ยง ให้มีประสิทธิภาพและประสิทธิผลเพิ่มยิ่งขึ้น

บริษัทได้ตระหนักถึงหน้าที่และความรับผิดชอบในการเปิดเผยข้อมูล ให้แก่ประชาชนทราบ
โดยยึดถือความถูกต้อง ชัดเจน เพียงพอ และความเท่าเทียมกัน
ดังนั้นบริษัทได้กำหนดให้ผู้บริหารระดับสูง
เปิดเผยสารสนเทศต่อเจ้าหน้าที่ของบริษัทตามความจำเป็นที่ต้องทราบเท่านั้น
อีกทั้งบริษัทได้วางมาตรการเพื่อป้องกันการซื้อขายหลักทรัพย์ โดยใช้ข้อมูลภายในของบริษัท กล่าวคือ
บริษัทได้กำหนดนโยบายมิให้ผู้บริหารและเจ้าหน้าที่ของบริษัทที่ทราบข้อมูลภายในของบริษัท
ทำการซื้อขายหุ้นของบริษัทในช่วงที่มีผลกระทบต่อราคาหุ้น
โดยที่บริษัทจะสอบถามรายละเอียดการถือหลัก
ทรัพย์ของผู้บริหารและเจ้าหน้าที่ของบริษัทที่เกี่ยวข้องในช่วงนั้นๆ เช่น ห้ามซื้อขายหลักทรัพย์โดย
เฉพาะช่วง 1 เดือน ก่อนที่งบการเงินจะเปิดเผยต่อสาธารณชน

ที่ผ่านมาผู้บริหารและเจ้าหน้าที่ของบริษัทที่เกี่ยวข้อง
ให้ความร่วมมือในการปฏิบัติตามข้อกำหนดดังกล่าวมาโดยตลอด
โดยไม่เคยใช้ข้อมูลภายในเพื่อประโยชน์ส่วนตน
ดังนั้นบริษัทยังไม่ได้ตั้งมาตรการลงโทษในเรื่องดังกล่าว